**KÚPNA ZMLUVA Č. ................**

uzavretá podľa § 409 a nasl. zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Predávajúci**

Obchodné meno:

So sídlom:

Zastúpený:

IČO:

IČ DPH:

DIČ:

Bankové spojenie :

IBAN:

Zapísaný:

*(ďalej ako* „*predávajúci*“)

**Kupujúci**

Trenčianska univerzita Alexandra Dubčeka v Trenčíne

so sídlom: Študentská 2, 911 50 Trenčín

zastúpená: doc. Ing. Jozef Habánik, PhD, rektor

IČO: 31118259

DIČ: 2021376368

IČ DPH: SK2021376368

Bankové spojenie: Štátna pokladnica

Číslo účtu IBAN: SK13 8180 0000 0070 0006 5375

*(ďalej ako „kupujúci“)*

*Predávajúci a kupujúci ďalej označení jednotlivo aj ako „zmluvná strana“ a spoločne aj ako „zmluvné strany“.*

**Článok 1**

**Úvodné ustanovenia**

1.1 Táto zmluva sa uzatvára na základe výsledku verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „Zákon o verejnom obstarávaní“) vyhláseného vo Vestníku verejného obstarávania č. ....................................... zo dňa ....................................... výzvou na predkladanie ponúk č. .................................................................................., ktorého predmetom je zákazka s názvom „***Revitalizácia Trenčianskej univerzity Alexandra Dubčeka v Trenčíne* - *športové exteriérové prvky a mobiliár*“**.

**Článok 2**

**Predmet zmluvy**

2.1 Predávajúci sa touto zmluvou zaväzuje dodať kupujúcemu dodať športové exteriérové prvky, prvky detského ihriska a mobiliár v areáli Trenčianskej univerzity Alexandra Dubčeka v Trenčíne v mestskej časti Trenčín Záblatie, špecifikované v Prílohe č.1 *Špecifikácia predmetu zákazky*, ktorá tvorí nedeliteľnú súčasť tejto zmluvy (ďalej len „tovar“) a poskytnúť služby uvedené v bode 2.3 a 2.4 podľa podmienok dohodnutých v tejto zmluve a previesť na neho vlastnícke právo k tomuto tovaru a kupujúci sa zaväzuje dohodnutým spôsobom poskytnúť súčinnosť, tovar prevziať a zaplatiť predávajúcemu cenu dohodnutú touto zmluvou.

* 1. Predávajúci je na základe tejto zmluvy  povinný dodať tovar a poskytnúť služby podľa bodu 2.1 (ďalej len „tovar“). Dodaný tovar musí byť v súlade s príslušnými záväznými právnymi predpismi riadne označený údajmi o výrobcovi a tovare.
  2. Dodávka tovaru predávajúcim podľa tejto zmluvy zahŕňa **aj :**
     1. **služby spojené s dodaním tovaru a montáž a/alebo inštaláciu v súlade s Prílohou č. 1**,

t.j. konzultácie so zhotoviteľom stavby ohľadne prípravy miesta pre inštaláciu tovaru, zabezpečenie dopravy do miesta dodania, jeho vyloženie v mieste dodania, vybalenie a likvidáciu obalov, pričom splnenie tejto povinnosti predávajúceho sa potvrdzuje podpisom dodacieho a inštalačného protokolu (ďalej len „Dodací protokol“);

* + 1. **inštalácia dodávaného tovaru** spôsobom, ktorý bude umožňovať bezchybné a bezpečné užívanie tovaru na požadovaný účel,
    2. **vykonanie skúšok a uvedenie dodávaného tovaru do užívaniaschopného stavu**, pričom potvrdenie splnenia tejto povinností predávajúceho je súčasťou Dodacieho protokolu,
    3. *v prípade, ak dodávaný Tovar a/alebo jeho časti sa musia kontrolovať a udržiavať podľa príslušnej STN EN a/alebo pokynov výrobcu, predávajúci zabezpečí údržbu Tovaru a/alebo jeho častí podľa pokynov výrobcu a v intervaloch minimálne takých, ako uvádza výrobca, a to počas celej záručnej doby*.
  1. Súčasťou záväzku predávajúceho je **poskytnutie písomných dokladov potrebných pre riadne a bezchybné užívanie tovaru na požadovaný účel,** a to najmä, no nie len výlučne:

1. záručný list,
2. neoverené kópie všetkých dokladov a dokumentov, preukazujúcich splnenie požiadaviek na užívanie tovaru v súlade s platnou legislatívou SR a Európskej únie, ktorých predloženie nepožadoval kupujúci (v postavení verejného obstarávateľa) ako jednu z obsahových náležitostí ponuky predloženej predávajúcim vo verejnom obstarávaní v rámci lehoty na predkladanie ponúk
3. *v prípade, ak dodávaný Tovar a/alebo jeho časti sa musia kontrolovať a udržiavať podľa príslušnej STN EN a/alebo pokynov výrobcu, predávajúci predloží poučenie / pokyny výrobcu k údržbe Tovaru*.
   1. Doklady podľa bodu 2.4 ods. (i) tohto Článku zmluvy predloží predávajúci kupujúcemu najneskôr pri podpise Dodacieho protokolu (uvedené platí za predpokladu, že predmetné doklady a dokumenty neboli predávajúcim dodané kupujúcemu ako obsahová náležitosť ponuky predloženej vo verejnom obstarávaní), ak sa zmluvné strany nedohodnú na neskoršom termíne odovzdania predmetných dokladov. Ak doklady podľa bodu 2.4 ods. (i) tohto Článku zmluvy nepredloží v stanovenej, príp. v inej zmluvnými stranami dohodnutej lehote, kupujúci písomne vyzve predávajúceho na predloženie požadovaných dokladov a poskytne mu dodatočnú lehotu päť (5) pracovných dní. Nepredloženie požadovaných dokladov ani v dodatočne poskytnutej lehote sa považuje za podstatné porušenie zmluvy a zakladá právo kupujúceho odstúpiť od zmluvy v zmysle Článku 8 zmluvy.

V prípade, ak predávajúci nepredloží do piatich (5) pracovných dní odo dňa podpisu tejto zmluvy všetky doklady a dokumenty požadované v zmysle bodu 2.4 ods. (ii) toho Článku, kupujúci písomne vyzve predávajúceho na predloženie požadovaných dokladov a poskytne mu dodatočnú lehotu päť (5) pracovných dní. Nepredloženie požadovaných dokladov ani v dodatočne poskytnutej lehote sa považuje za podstatné porušenie zmluvy a zakladá právo kupujúceho odstúpiť od zmluvy v zmysle Článku 8 zmluvy.

* 1. Predávajúci sa ďalej zaväzuje vypracovať a pri plnení jednotlivých etáp povinností súvisiacich s dodaním tovaru odovzdať kupujúcemu vždy minimálne v dvoch (2) vyhotoveniach dodací protokol.
  2. Pre odstránenie pochybností, **súčasťou dodávky tovaru podľa tejto zmluvy nie sú stavebné úpravy potrebné pre inštaláciu dodávky tovaru ( príprava a vyrovnanie povrchu, inštalácia dopadových plôch),** ktoré je povinný zabezpečiť kupujúci prostredníctvom iného dodávateľa**, okrem stavebných prác súvisiacich s uložením zámkovej dlažby pri položke č. 18 Altánok a pevného ukotvenia tovaru k zemi (športové exteriérové prvky a mobiliár uvedených v Prílohe č. 1 do pripravených betónových pätiek resp. alternatív podľa príslušnej stavebnej normy), ktoré z povahy tovaru a povinností upravených v tejto zmluve zabezpečuje predávajúci**.
  3. Predmetom tejto zmluvy je ďalej záväzok predávajúceho **poskytovať služby v súlade s Čl. 5 bodom 5.5. zmluvy k dodanému tovaru počas záručnej doby podľa bodu 5.3.** Bližšia špecifikácia služieb poskytovaných v rámci záručnej doby je uvedená v Článku 5 tejto zmluvy.
  4. Kupujúci si vyhradzuje právo kedykoľvek počas trvania tejto zmluvy požadovať od osôb, vykonávajúcich inštaláciu, servisné zásahy alebo iné odborné služby vo vzťahu k tovaru, preukázanie splnenia odbornej spôsobilosti a potrebnej kvalifikácie na realizované úkony. Predávajúci je povinný preukázať túto povinnosť najneskôr pred začatím inštalácie a ak dôjde k zmene osôb, oznámiť zmenu bezodkladne, najneskôr do najbližšieho nástupu na výkon opravy. Kupujúci má právo overiť túto skutočnosť v prípade odôvodnenej pochybnosti porušenia tejto povinnosti aj dodatočne, počas celého trvania záruky.
  5. V prípade, ak predávajúci, v súlade s príslušnou dokumentáciou, preukázal dodržanie požadovaných dielčích technických parametrov tovaru a kupujúci pri následných kontrolných meraniach tovaru preukázateľne zistí, že neboli dosiahnuté predávajúcim uvedené a platnými právnymi  a/alebo technickými predpismi stanovené minimálne hodnoty (normy) kontrolovaných tovarov pre daný účel, je predávajúci povinný po preukázaní uvedených nedostatkov zo strany kupujúceho, zistené nedostatky bez zbytočného odkladu odstrániť a to formou výmeny nevyhovujúceho tovaru za tovar spĺňajúci požadované hodnoty (normy). Ak predávajúci takýmto konaním spôsobí kupujúcemu škodu, je povinný ju nahradiť v plnej výške.

**Článok 3**

**Podmienky dodania a prevzatia tovaru**

* 1. Vzhľadom ku skutočnosti, že tovar sa dodáva do objektu, kde bude súbežne prebiehať stavebné práce a výsadba zelene je termín dodania závislý od postupu uvedených prác. Termín pripravenosti miesta dodania pre realizáciu dodávky tovaru a súvisiacich inštalačných služieb oznámi kupujúci predávajúcemu bezodkladne, ako mu bude známy, najneskôr však do 31.5.2023. Predávajúci sa zaväzuje dodať tovar a poskytnúť kupujúcemu všetky ďalšie plnenia súvisiace s dodaním tovaru podľa tejto Zmluvy **v lehote do 3 mesiacov od doručenia oznámenia kupujúceho o pripravenosti miesta na dodanie tovaru a súvisiacich služieb, najneskôr však do 31.8.2023.** Konkrétny termín dodania oznámi predávajúci kupujúcemu najmenej tri (3) pracovné dní vopred, aby mohol kupujúci poskytnúť súčinnosť, a to kontaktnej osobe kupujúceho, ktorou je:

meno a priezvisko Ing. Tomáš Hanulík

tel.č.: 0905 791 352

e-mail: [tomas.hanulik@tnuni.sk](mailto:tomas.hanulik@tnuni.sk)

Kontaktnou osobou predávajúceho je:

meno a priezvisko .....................................

tel.č.: .....................................

e-mail: .....................................

* 1. Miestom dodania tovaru a inštalácie je: areál Trenčianskej univerzity Alexandra Dubčeka v Trenčíne, v mestskej časti Trenčín Záblatie, Ku Kyselke 469, 911 05 Trenčín ~~v súlade s výkresom uvedeným v Prílohe zmluvy č. 3~~ (ďalej len „miesto dodania“). Presné umiestnenie jednotlivých položiek Predmetu zmluvy v mieste dodania Kupujúci oznámi Predávajúcemu najneskôr do 1 mesiaca od podpisu zmluvy.
  2. Kupujúci za účelom prevzatia tovaru zabezpečí v mieste dodania tovaru prístup pre osoby poverené predávajúcim na čas nevyhnutne potrebný na vyloženie, kompletizáciu a inštaláciu tovarov. Dopravu tovaru na miesto dodania zabezpečuje predávajúci na vlastné náklady tak, aby bola zabezpečená dostatočná ochrana pred jeho poškodením alebo znehodnotením.
  3. Predávajúci je povinný **tovar nainštalovať a uviesť do bezporuchovej prevádzky v lehote podľa bodu 3.1**, a to na vlastné náklady, ak sa zmluvné strany nedohodnú inak. Uvedením do bezporuchovej prevádzky sa rozumie inštalácia a preskúšanie tovaru overením jeho technických vlastností za účasti kupujúceho.
  4. Predávajúci je oprávnený vykonať inštaláciu tovaru v pracovných dňoch od 7:00 hod. do 20:00 hod., pokiaľ sa zmluvné strany nedohodnú inak. Bezprostredne po inštalácii tovaru zabezpečí predávajúci uvedenie tovaru do bezporuchovej prevádzky a vykonanie príslušných skúšok (ak to povaha tovaru vyžaduje) podľa Čl. 2 bodu 2.3 ods. 2.3.2 a 2.3.3 tejto zmluvy. Následne po vykonaní inštalácie tovaru a uvedení do prevádzky podpíšu zmluvné strany Dodací protokol, ktorého súčasťou bude aj potvrdenie druhu, množstva, vyhotovenie a kompletnosť dodaného tovaru podľa dohodnutej technickej špecifikácie a informácie a doklady o uvedení tovaru do prevádzky a vykonaní prípadných požadovaných skúšok.
  5. Predávajúci je povinný zabezpečiť s odbornou starostlivosťou všetky úkony potrebné k riadnemu dodaniu tovaru v zmysle tejto zmluvy do miesta plnenia. Jedná sa najmä o nasledovné povinnosti predávajúceho:
* vykládka tovaru,
* presun tovaru v miesta dodania podľa pokynov oprávnenej osoby kupujúceho,
* rozbalenie tovaru a likvidáciu obalového materiálu.
  1. Zistenie vád tovaru, kupujúci oznámi kontaktnej osobe predávajúceho písomne (t.j. reklamácia tovaru).

Kontaktná osoba za predávajúceho je: ...............................

Kontaktná osoba za kupujúceho je: Ing. Tomáš Hanulík, tel.č.:0905791 352,

tomas.hanulik@tnuni.sk

* 1. Kupujúci je oprávnený odmietnuť prevzatie tovaru, ak technické a úžitkové parametre dodaného tovaru nezodpovedajú dohodnutej technickej špecifikácií tovaru podľa Prílohy č. 1 zmluvy. Technická špecifikácia tovaru dohodnutá v tejto zmluve musí byť zhodná s tovarom uvedeným v ponuke predloženej predávajúcim vo verejnom obstarávaní ~~uvedeným nie je dotknuté znenie Čl. 2 bodu 2.12 tejto zmluvy~~. Porušenie tejto zmluvnej povinnosti sa považuje za podstatné porušenie zmluvy a zakladá právo na odstúpenie od zmluvy podľa bodu 8.3. zmluvy.
  2. Vlastnícke právo a nebezpečenstvo škody na tovare prechádza na kupujúceho dňom podpísania Dodacieho protokolu zo strany kupujúceho.
  3. Predávajúci bude povinný skladovať tovar max. 6 mesiacov od nadobudnutia účinnosti Zmluvy a na základe vyzvania kupujúceho (alebo ním určenej osoby) medzi 3. a 6. mesiacom od účinnosti Zmluvy bude pripravený umiestniť jednotlivé prvky na stavenisku podľa pokynov kupujúceho (alebo ním určenej osoby).

**Článok 4**

**Kúpna cena a platobné podmienky**

* 1. Kupujúci neposkytne predávajúcemu preddavok ani zálohu na tovar podľa tejto zmluvy.
  2. Kúpna cena tovaru, vrátane rozpisu jednotlivých položiek tovaru (v prípade, ak je to relevantné), je uvedená v Prílohe č. 2 – Súhrnná cenové ponuka, ktorá tvorí nedeliteľnú súčasť tejto zmluvy.
  3. Kúpna cena podľa tohto článku zmluvy je cenou za nový kompletne funkčný tovar bez akýchkoľvek právnych a faktických vád. V kúpnej cene je zahrnuté:
* kompletné dodanie tovaru do miesta plnenia vrátane poskytnutia služieb s tým spojených,
* predloženie príslušných dokladov a dokumentov k tovaru v zmysle bodu 2.4 zmluvy,
* komplexné zabezpečenie služieb počas trvania záručnej doby,
* ak to povaha tovaru a/alebo výrobca tovaru a/alebo záručné podmienky vyžadujú: pravidelné odborné profylaktické prehliadky v intervale 1x ročne počas trvania záručnej doby.
  1. **Celková cena za celý predmet plnenia zmluvy je vo výške: ......................................... EUR bez DPH, slovom:........................................ EUR bez DPH, t.j. ................................. EUR s DPH, slovom: .............................. s DPH**. Takto stanovená celková cena za tovar je maximálna a záväzná počas celej doby platnosti tejto zmluvy.
  2. Právo na zaplatenie kúpnej ceny jednotlivých položiek tovaru vzniká predávajúcemu po podpise Dodacieho protokolu po dodaní jednotlivých položiek (t.j. dodávateľ vystaví faktúru po dodaní a odovzdaní jednotlivých položiek predmetu zmluvy (nie až po dodaní celého predmetu zmluvy)).
  3. Kupujúci uhradí kúpnu cenu na základe riadne vystavených faktúr predávajúcim, ktorých prílohou bude Dodací protokol.
  4. Splatnosť faktúry je v zmysle ust. § 340b ods. 1 zákona č. 513/1991 Z. z. Obchodného zákonníka v znení neskorších predpisov do 60 dní odo dňa jej doručenia kupujúcemu, a to výlučne bezhotovostným prevodom na účet predávajúceho. Predmet zmluvy je financovaný z projektu *Revitalizácia okolia Trenčianskej univerzity Alexandra Dubčeka v Trenčíne,* číslo projektu 302041BDV5 realizovaného v rámci Integrovaného regionálneho operačného programu.
  5. Peňažný záväzok kupujúceho platený prostredníctvom banky je splnený odoslaním fakturovanej sumy z účtu kupujúceho v prospech účtu predávajúceho.
  6. Faktúra musí obsahovať náležitosti daňového dokladu podľa platných právnych predpisov a tejto zmluvy. Prílohou faktúry vystavenej predávajúcim musí byť Dodací protokol . V prípade, že doručená faktúra nebude vystavená správne, je kupujúci oprávnený predmetnú faktúru vrátiť predávajúcemu na opravu alebo doplnenie. Predávajúci je povinný vystaviť novú faktúru a doručiť ju kupujúcemu, pričom lehota splatnosti začne plynúť až od doručenia riadne vystavenej faktúry kupujúcemu.
  7. Predávajúci je povinný zaslať faktúru vystavenú listinne v 2 rovnopisoch na adresu sídla kupujúceho.
  8. Predávajúci podpisom tejto zmluvy zároveň potvrdzuje, že výsledná kúpna cena za tovar je v súlade s aktuálne obvyklou trhovou cenou tovaru (t.j. v čase lehoty na predkladanie ponúk).

**Článok 5**

**Zodpovednosť za vady a záručná doba**

* 1. Predávajúci zodpovedá za vady, ktoré má dodaný tovar v okamihu, keď prechádza nebezpečenstvo škody na tovare na kupujúceho a za vady tovaru, ktoré sa vyskytnú po prevzatí dohodnutého tovaru v záručnej dobe.
  2. Predávajúci ručí za vlastnosti tovaru počas záručnej doby. Predávajúci zodpovedá za to, že tovar je dodaný podľa podmienok tejto zmluvy, v súlade s predloženou ponukou vo verejnom obstarávaní a podľa platných právnych predpisov a že počas záručnej doby bude mať vlastnosti dohodnuté v tejto zmluve.
  3. Predávajúci poskytuje na tovar a všetky jeho súčasti **komplexnú záruku, ktorá bola stanovená predávajúcim v trvaní šesťdesiat (60) mesiacov alebo stodvadsať (120) mesiacov odo dňa podpísania Dodacieho protokolu.**
  4. Práva zo zodpovednosti za vady, ktoré sa vyskytnú počas trvania záručnej doby musí kupujúci uplatniť u predávajúceho kedykoľvek v záručnej dobe, inak zanikajú.
  5. Komplexná záruka predstavuje súbor opatrení, ktoré **bude v rámci ceny za tovar** vykonávať predávajúci po dobu trvania záručnej doby na tovare za účelom bezporuchovej prevádzky tovaru a za účelom udržania všetkých parametrov uvedených v technickej špecifikácii tovaru. Opatreniami sa rozumie najmä nie však výlučne :
     1. oprava vád a porúch, t.j. uvedenie tovaru do stavu plnej využiteľnosti vzhľadom k jeho technickým parametrom;
     2. dodávky a zabudovanie náhradných dielov, ktoré sú potrebné k riadnej a bezporuchovej prevádzke tovaru, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov;
     3. vykonanie pravidelných technických kontrol a prehliadok tovaru vo výrobcom predpísanom rozsahu a intervale podľa servisného manuálu, pričom poslednú takúto kontrolu je dodávateľ povinný vykonať mesiac pred uplynutím záručnej doby a bezplatne odstrániť všetky zistené vady a nedostatky s výnimkou vád uvedených v bode 5.7. zmluvy;
     4. v prípade, ak Tovar a/alebo jeho časti sa musia kontrolovať a udržiavať podľa príslušnej STN EN a/alebo pokynov výrobcu, dodávateľ zabezpečí údržbu Tovaru a/alebo jeho častí podľa pokynov výrobcu a v intervaloch minimálne takých, ako uvádza výrobca;
     5. vykonanie ďalších servisných úkonov a činností v súlade s príslušnou právnou úpravou a aplikovateľnými normami;
     6. práce (servisné hodiny) a dojazdy servisných technikov predávajúceho do miesta inštalácie tovaru v rámci zabezpečenia záručného servisu;
     7. vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu tovaru, ak takáto oprava je nevyhnutná za účelom zabezpečenia riadneho bezporuchového užívania tovaru.
  6. Záručná doba podľa bodu 5.3. zmluvy sa automaticky predlžuje o dobu, po ktorú nemohol byť predmetný tovar využívaný na účel, na ktorý je určený a to z dôvodov, na ktoré sa vzťahuje záruka.
  7. Záruka sa nevzťahuje na vady, ktoré budú spôsobené manipuláciou s tovarom v rozpore s bežnými spôsobmi jeho užívania. Záruka sa nevzťahuje tiež na vady, ktoré vzniknú v dôsledku živelnej pohromy, vyššej moci alebo vandalizmu.
  8. V oznámení, resp. reklamácii vady tovaru podľa tejto zmluvy, je kupujúci povinný každú jednotlivú vadu, resp. nedostatok špecifikovať (označenie vady a miesta, kde sa vada nachádza a stručný popis, ako sa vada prejavuje).
  9. Predávajúci je povinný počas záručnej doby odstrániť vady v nasledujúcich lehotách od nástupu na **opravu**:
     1. oprava vady, pri ktorej nie je potrebná dodávka náhradného dielu do 5 pracovných dní;
     2. oprava vady s dodávkou náhradného dielu uloženého na sklade do 15 pracovných dní.
  10. Počas záručnej doby je servisný technik predávajúceho povinný nastúpiť na odstránenie vady v mieste inštalácie tovaru do 7 pracovných dní od nahlásenia vady v pracovný deň medzi 7,00 hod. a 17,00 hod..
  11. Kupujúci je oprávnený vadu, ktorú zistí na tovare počas záručnej doby, nahlásiť predávajúcemu prostredníctvom kontaktnej osoby predávajúceho: .............................. e-mailom na adrese: .........................
  12. V prípade ak komunikačným kanálom kontaktnej osoby predávajúceho je emailová komunikácia, za moment nahlásenia vady sa považuje moment prijatia emailovej správy predávajúcim.
  13. Predávajúci je povinný nastúpiť na odstránenie vady a túto vadu odstrániť a uviesť tovar do bezporuchovej prevádzky v lehotách uvedených v bode 5.9. zmluvy. V prípade nedodržania niektorej z uvedených lehôt, má kupujúci právo požadovať od predávajúceho za každé jedno porušenie zmluvnú pokutu za nedodržanie lehôt spojených so zárukou v nasledujúcej výške:
      1. nedodržanie lehoty príchodu servisného technika alebo nezačatie odstraňovania vady formou vzdialeného prístupu podľa bodov 5.10. zmluvy: 50 eur za každý začatý deň omeškania,
      2. nedodržanie lehoty na odstránenie vady podľa bodov 5.9.1. alebo 5.9.2. zmluvy: 50 eur za každý začatý deň omeškania;
      3. nedodržanie intervalu predpísanej údržby podľa bodu 5.5.4. zmluvy: 50 eur za každý začatý deň omeškania.
  14. Predávajúci sa zaväzuje počas trvania záručnej doby, v lehotách stanovených právnym predpisom, a/alebo technickou normou a/alebo technickými podmienkami výrobcu vyplývajúcimi zo sprievodnej dokumentácie vzťahujúcej sa k tovaru vykonať bezodplatne odbornú profylaktickú prehliadku tovaru, ktorou:

- preverí prevádzkový stav tovaru,

- vykoná celkovú bezpečnostnú kontrolu tovaru, a to vrátane bezodplatnej výmeny a opravy nefunkčných a  poškodených dielov tovaru nevyhnutných pre jeho riadne a bezpečné užívanie.

Konkrétny termín jednotlivých odborných profylaktických prehliadok bude stanovený v Dodacom protokole a upresnený dohodou predávajúceho a kupujúceho. O vykonaní profylaktickej prehliadky bude spracovaný v dvoch vyhotoveniach písomný protokol, ktorý podpíšu oprávnení zástupcovia oboch zmluvných strán, pričom po jednom vyhotovení obdrží každá zmluvná strana.

* 1. Predávajúci podpisom tejto zmluvy garantuje kupujúcemu dostupnosť všetkých náhradných dielov k tovaru počas celej záručnej životnosti tovaru.
  2. Predávajúci je povinný najneskôr ku dňu uzatvorenia (podpisu) zmluvy odovzdať objednávateľovi „Bankovú záruku“ vo forme originálnej listiny, a to pre prípad, že Predávajúci nebude plniť svoje povinnosti podľa tejto zmluvy a objednávateľovi voči nemu vznikne nárok a/alebo pohľadávka (ďalej v tomto bode len „*Výkonová* *banková záruka*“). Výkonová banková záruka bude Predávajúcim vystavená v prospech objednávateľa bez výhrad, bude vystavená bankou podľa zákona č. 483/2001 Z.z. o bankách a o zmene a doplnení niektorých zákonov v  znení neskorších predpisov (alebo obdobným právnym predpisom v sídle zahraničnej banky), bude obsahovať záväzok, že v lehote 15 dní po doručení písomnej žiadosti objednávateľa na zaplatenie, zaplatí banka akúkoľvek sumu až do výšky 7% z celkovej kúpnej ceny bez DPH. Nárok objednávateľa na vyplatenie z Výkonovej bankovej zábezpeky vznikne v súvislosti s plnením podľa tejto zmluvy v období od okamihu účinnosti zmluvy až do uplynutia jedného (1) mesiaca od podpisu Preberacieho protokolu k poslednej položke predmetu zmluvy. Objednávateľ je oprávnený použiť výkonovú bankovú záruku alebo jej časť v prípade, ak Predávajúci poruší/nesplní niektorú svoju zmluvnú povinnosť, v dôsledku ktorej má Objednávateľ nárok na zmluvnú pokutu (sankciu), najmä/ale nie výlučne vo veciach termínu dodania plnenia a/alebo nedodržanie termínu na odstránenie zistených vád na plnení, a to po písomnom upozornení Predávajúceho, ktorý si svoj záväzok nesplní ani v primeranej lehote na nápravu. V prípade riadneho ukončenia zmluvy sa banková záruka vráti Predávajúcemu do 30 dní po podpísaní Preberacieho protokolu k poslednej položke predmetu zmluvy.

6.1.1 Namiesto odovzdania výkonovej bankovej záruky je Predávajúci oprávnený najneskôr ku dňu uzatvorenia (podpisu) zmluvy zložiť bezhotovostným vkladom na bankový účet objednávateľa, č. účtu: SK1381800000007000065375 zábezpeku vo výške 7% z celkovej kúpnej ceny bez DPH. a to pre prípad, že Predávajúci si nebude plniť svoje povinnosti podľa tejto zmluvy a objednávateľovi vznikne voči nemu nárok a/alebo pohľadávka (ďalej len „*Výkonová zábezpeka*“). Nárok objednávateľa na vyplatenie z Výkonovej zábezpeky vznikne v súvislosti s plnením podľa tejto zmluvy v období od okamihu účinnosti zmluvy až do uplynutia jedného (1) mesiaca od podpisu Preberacieho protokolu k poslednej položke predmetu zmluvy. Objednávateľ je oprávnený použiť výkonovú záruku alebo jej časť v prípade, ak Predávajúci poruší/nesplní niektorú svoju zmluvnú povinnosť, v dôsledku ktorej má Objednávateľ nárok na zmluvnú pokutu (sankciu), najmä/ale nie výlučne vo veciach termínu dodania plnenia a/alebo nedodržanie termínu na odstránenie zistených vád na plnení, a to po písomnom upozornení Predávajúceho, ktorý si svoj záväzok nesplní ani v primeranej lehote na nápravu. V prípade riadneho ukončenia zmluvy sa výkonová zábezpeka v sume, v akej nebola použitá na krytie peňažných záväzkov objednávateľa voči Predávajúcemu v zmysle tohto bodu vráti dodávateľovi do 30 dní po Preberacieho protokolu k poslednej položke predmetu zmluvy.

* 1. Predávajúci je povinný najneskôr ku dňu podpísania Preberacieho protokolu k poslednej položke predmetu zmluvy odovzdať kupujúcemu doklad preukazujúci poskytnutie garančnej bankovej záruky vo forme originálnej listiny, obsahom ktorej bude záväzok všeobecne akceptovateľnej banky uspokojiť kupujúceho do výšky akejkoľvek splatnej peňažnej pohľadávky kupujúceho voči predávajúcemu z titulu zodpovednosti predávajúceho za vady Diela podľa tejto zmluvy alebo v súvislosti s ňou a to vo výške 5% z kúpnej ceny (bez DPH); plnenie banky z uvedenej bankovej záruky môže byť podmienené len doručením písomnej výzvy kupujúceho na plnenie vo výške peňažnej sumy určenej kupujúcim (požiadavky banky na formálne náležitosti výzvy ako napr. osvedčenie pravosti podpisov alebo predloženie výpisu z obchodného registra kupujúceho sa nepovažujú za podmienenie plnenia banky z garančnej bankovej záruky) (ďalej len “garančná banková záruka“). O uplatnení si nároku na plnenie z garančnej bankovej záruky voči banke kupujúci predávajúceho bezodkladne informuje.
  2. Garančná banková záruka vo výške 5% z kúpnej ceny bez DPH musí trvať po dobu 36 mesiacov odo dňa podpísania Preberacieho protokolu k poslednej položke predmetu zmluvy a nesmie byť po uvedenú dobu odvolateľná. Predávajúci je povinný do tridsiatich (30) dní po každom čerpaní garančnej bankovej záruky kupujúcim doplniť garančnú bankovú záruku do jej pôvodnej výšky. Doplnením garančnej bankovej záruky podľa predchádzajúcej vety sa rozumie (na základe dohody s bankou):

1. rozšírenie garančnej bankovej záruky na jej pôvodnú výšku, alebo
2. zriadenie novej garančnej bankovej záruky,

pričom predávajúci alebo banka doručí kupujúcemu záručnú listinu, ktorou bola garančná banková záruka rozšírená alebo opätovne zriadená.

* 1. Namiesto odovzdania garančnej bankovej záruky je predávajúci oprávnený najneskôr ku dňu podpísania Preberacieho protokolu k poslednej položke predmetu zmluvy zložiť bezhotovostným vkladom na bankový účet kupujúceho, č. účtu: SK1381800000007000065375 zábezpeku vo výške 5% z kúpnej ceny bez DPH, z ktorej bude kupujúci oprávnený uspokojiť akejkoľvek svoje splatné peňažné pohľadávky voči predávajúcemu z titulu zodpovednosti predávajúceho za vady podľa tejto zmluvy alebo v súvislosti s ňou (ďalej len „garančná zábezpeka“). Kupujúci je oprávnený zadržať garančnú zábezpeku po dobu 36 mesiacov odo dňa podpísania Preberacieho protokolu k poslednej položke predmetu zmluvy. V prípade využitia garančnej zábezpeky alebo jej časti kupujúcim, bude predávajúci bez zbytočného odkladu povinný doplniť ju do plnej výšky, t.j. 5 % z kúpnej ceny bez DPH, a to najneskôr do 15 dní od doručenia výzvy objednávateľa na jej doplnenie. Garančnú zábezpeku v sume, v akej nebola použitá na krytie peňažných záväzkov predávajúceho voči kupujúcemu, kupujúci vráti predávajúcemu do 15 dní odo dňa uplynutia doby, na ktorú bola Garančná zábezpeka určená. ej doby.

**Článok 6**

**Zmluvné sankcie a zodpovednosť za škodu**

* 1. V prípade omeškania predávajúceho s riadnym dodaním tovaru alebo plnením ktoréhokoľvek súvisiaceho plnenia podľa Čl. 2 bodu 2.3 a 2.4 tejto zmluvy, má kupujúci nárok na zmluvnú pokutu vo výške 250 EUR, a to za každý aj začatý deň omeškania s dodaním tovaru a/alebo s poskytnutím niektorého súvisiaceho plnenia.
  2. V prípade omeškania predávajúceho s termínmi plnenia služieb počas záručnej doby, má kupujúci nárok na zmluvné pokuty vo výške a za podmienok podľa Článku 5 tejto zmluvy.
  3. V prípade, ak sa počas trvania záručnej doby na tovar kupujúci zistí porušenie povinnosti uvedenej v bode 3.8. tejto zmluvy a  uplatní si právo odstúpiť od zmluvy, kupujúci má nárok na zmluvnú pokutu vo výške 25% z kúpnej ceny tovaru bez DPH podľa tejto zmluvy.
  4. Zaplatenie zmluvnej pokuty nezbavuje predávajúceho povinnosti dodať príslušné omeškané plnenie v zmysle tejto zmluvy.
  5. Rozhodnutie požadovať zaplatenie zmluvnej pokuty alebo úroku z omeškania oznámi oprávnená zmluvná strana doručením penalizačnej faktúry druhej zmluvnej strane. Splatnosť penalizačnej faktúry je 30 dní odo dňa jej doručenia druhej zmluvnej strane.
  6. Uplatnením majetkových sankcií nie je dotknuté právo zmluvnej strany na náhradu škody, a to vo výške presahujúcej zmluvnú pokutu.
  7. V prípade, ak predávajúci nepredloží doklady preukazujúce splnenie požiadaviek na užívanie tovaru v zmysle Článku 2, bodu 2.4., odsek (ii) zmluvy a kupujúci si uplatní právo na odstúpenie od zmluvy v zmysle Článku 8, bodu 8.3., písm. b) zmluvy, má kupujúci nárok na náhradu škody, ktorá kupujúcemu preukázateľne vznikla z dôvodu zmarenia účelu vyplývajúceho z tejto zmluvy zo strany predávajúceho.
  8. Vzniknutá škoda bude poškodenej zmluvnej strane uhradená za predpokladu riadneho preukázania jej vzniku, výšky, porušenia zmluvnej povinnosti a príčinnej súvislosti medzi týmto porušením a vznikom škody, ak navrátenie do pôvodného stavu nie je možné.
  9. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto neplnenie bude vychádzať celkom alebo čiastočne z okolností vylučujúcich zodpovednosť; uvedené sa vzťahuje aj na zmluvné pokuty, ktoré v prípade okolností vylučujúcich zodpovednosť nebudú žiadnou zo zmluvných strán uplatňované. Pre účely tejto zmluvy sa za okolnosti vylučujúce zodpovednosť považujú okolnosti, ktoré nie sú závislé od vôle zmluvných strán a ani ich nemôžu zmluvné strany ovplyvniť ako napr. štrajk, epidémia, požiar, prírodná katastrofa, mobilizácia, vojna, povstanie, zabavenie resp. embargo produktov objektívne potrebných pre poskytovanie predmetu plnenia, nezavinená regulácia odberu elektrickej energie. Za vyššiu moc sú považované okolnosti vylučujúce zodpovednosť v zmysle ustanovenia § 374 Obchodného zákonníka.
  10. Účinky vylučujúce zodpovednosť sú obmedzené na dobu, pokiaľ trvá prekážka, s ktorou sú účinky spojené. Ustanovenie prvej vety bodu 6.9. zmluvy sa uplatní za predpokladu, že druhá zmluvná strana bola písomne oboznámená o týchto okolnostiach a o predpokladanej dobe ich trvania postihnutou stranou, bezodkladne ako sa o nich dozvedela.
  11. V prípade, ak nastanú prekážky vyššej moci, je zmluvná strana, ktorej sa prekážka týka, povinná bezodkladne informovať druhú zmluvnú stranu o povahe, začiatku a konci udalosti vyššej moci, ktorá bráni v plnení povinností podľa tejto zmluvy.
  12. Ak sa plnenie tejto zmluvy stane nemožným z dôvodu vyššej moci na dobu dlhšiu ako 45 dní, zmluvná strana, ktorá sa bude chcieť odvolať na vyššiu moc, písomne požiada druhú zmluvnú stranu o úpravu zmluvy vo vzťahu k predmetu, cene a času plnenia; ak nedôjde k dohode, má ktorákoľvek strana právo od tejto zmluvy odstúpiť, pričom účinky odstúpenia nastávajú dňom doručenia písomného oznámenia o odstúpení od zmluvy druhej zmluvnej strane.
  13. Žiadna zmluvná strana nebude zodpovedná druhej zmluvnej strane za nesplnenie alebo omeškanie s plnením svojich zmluvných záväzkov, ak takéto omeškanie alebo neplnenie bude spôsobené v dôsledku neposkytnutia súčinnosti druhej zmluvnej strany.

**Článok 7**

**Platnosť a účinnosť zmluvy**

* 1. Táto zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni zverejnenia tejto Zmluvy v centrálnom registri zmlúv, vedenom Úradom vlády Slovenskej republiky v súlade s § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  2. Účinnosť tejto zmluvy je možné ukončiť:

1. písomnou dohodou zmluvných strán,
2. odstúpením od zmluvy z dôvodov uvedených v zákone alebo v tejto zmluve. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta. Odstúpením od zmluvy nie je dotknuté právo na náhradu škody a na úhradu zmluvnej pokuty, na ktorej vznikol nárok pred odstúpením od zmluvy.

**Článok 8**

**Odstúpenie od zmluvy**

1. Spôsob odstúpenia od zmluvy sa riadi ustanoveniami § 345 a nasl. zák. č. 513/1991 Zb. Obchodný zákonník v znení neskorších predpisov, ak v tejto zmluve nie je dohodnuté niečo iné.
2. Opakované omeškanie predávajúceho s plnením povinností podľa tejto zmluvy tohto článku znamená podstatné porušenie zmluvy, pričom kupujúci je oprávnený od zmluvy odstúpiť, ak to oznámi predávajúcemu bez zbytočného odkladu po tom, čo sa o tomto porušení dozvedel.
3. Zmluvné strany označujú za podstatné porušenie zmluvy najmä porušenie nasledujúcich zmluvných povinností:
4. nedodanie tovaru predávajúcim v zmysle dohodnutých podmienok riadne a včas a v kvalite podľa dohodnutých podmienok o viac ako 30 dní,
5. nedodanie dokladov v zmysle Článku 2, bodu 2.4., odsek (i) zmluvy ani v dodatočnej lehote, stanovenej kupujúcim v zmysle Článku 2, bodu 2.6. zmluvy a/alebo nedodanie dokladov preukazujúcich splnenie požiadaviek na užívanie tovaru v zmysle Článku 2, bodu 2.4., odsek (ii) zmluvy ani v dodatočnej lehote, stanovenej kupujúcim v zmysle Článku 2, bodu 2.5. zmluvy,
6. neodstránenie vád tovaru predávajúcim za podmienok uvedených v tejto zmluve ani v na to poskytnutej dodatočnej lehote.

**Článok 9**

**Subdodávky**

1. V prípade, ak predávajúci zabezpečuje časť plnenia predmetu zmluvy prostredníctvom svojich subdodávateľov, zodpovedá za riadne plnenie predmetu zmluvy tak, akoby ho zabezpečil v celom rozsahu sám. Predávajúci je oprávnený dodať, inštalovať, uviesť do bezporuchovej prevádzky a fakturovať len tie časti tovaru, ku ktorým nadobudol vlastnícke právo. Predávajúci je oprávnený zabezpečovať časť plnenia prostredníctvom subdodávateľov, o ktorých najneskôr v deň dodania upovedomí kupujúceho predložením dokumentu do rúk zástupcu kupujúceho s identifikáciou subdodávateľa a uvedením predmetu jeho činnosti, ktorú bude realizovať v rámci tohto zmluvného plnenia v subdodávke na základe zmluvného vzťahu s predávajúcim.
2. V prípade, že sa na tovar dodaný predávajúcim  kupujúcemu vzťahuje záruka poskytovaná treťou stranou (napr. subdodávateľom), Predávajúci si je povinný uplatniť nároky zo zodpovednosti za vady sám, pričom nedochádza k obmedzeniu jeho výlučnej zodpovednosti voči kupujúcemu. Uplynutie záručnej doby poskytnutej touto treťou osobou nemá vplyv na trvanie záručnej doby poskytnutej predávajúcim kupujúcemu podľa zmluvy.

**Článok 10**

**Osobitné ustanovenia**

* 1. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie zmluvy, a to najmä údajov uvedených v úvode tejto zmluvy.
  2. Zmluvné strany sa v súlade s § 525 ods. 2 zák. č. 40/1964 Zb. Občiansky zákonník, v znení neskorších predpisov dohodli, že pohľadávku, ktorá vznikne z tohto zmluvného vzťahu predávajúcemu ako veriteľovi, predávajúci nepostúpi tretej osobe.
  3. Predávajúci sa zaväzuje, že:

1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto zmluvy,
2. informácie a podklady poskytnuté kupujúcim alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.
   1. Kupujúci je povinný uchovávať dokumentáciu, doklady a dokumenty súvisiace so zadávaním a zadaním danej zákazky a s dodaním tovaru v lehotách podľa platných predpisov.
   2. V prípade, ak predávajúci pri realizácii predmetu zmluvy príde do styku s osobnými údajmi, je povinný v súlade so zákonom č. 18/2018 Z.z. o ochrane osobných údajov a o zmene a doplnení niektorých zákonov v znení neskorších predpisov (ďalej len "Zákon o ochrane osobných údajov") pred začatím spracovania osobných údajov poučiť svojich zamestnancov o právach a povinnostiach ustanovených Zákonom o ochrane osobných údajov, o zodpovednosti za porušenie zákonom ustanovených povinností, a najmä o povinnosti zachovávať mlčanlivosť o osobných údajoch v zmysle príslušných ustanovení Zákona o ochrane osobných údajov. Táto povinnosť v súlade s § 79 ods. 2 Zákona o ochrane osobných údajov trvá aj po ukončení platnosti zmluvy bez časového obmedzenia. Predávajúci sa zaväzuje na požiadanie kupujúceho preukázať hodnoverným spôsobom poučenie svojich zamestnancov. Porušenie týchto povinností bude považované za podstatné porušenie zmluvných povinností predávajúceho. V prípade, ak v dôsledku tohto porušenia príslušný orgán štátnej správy uloží kupujúcemu sankciu, predávajúci sa zaväzuje uloženú sankciu titulom náhrady škody uhradiť kupujúcemu v plnej výške do desiatich (10) dní od doručenia jej vyúčtovania predávajúcemu.

**Článok 11**

**Záverečné ustanovenia**

11.1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku k tejto zmluve. Dodatok k tejto zmluve nesmie byť uzatvorený v rozpore so Zákonom o verejnom obstarávaní.

11.2 Právne vzťahy neupravené touto zmluvou sa riadia najmä príslušnými ustanoveniami zák. č. 513/1991 Zb. Obchodný zákonník v znení neskorších predpisov a súvisiacich platných právnych predpisov Slovenskej republiky.

11.3 Zmluva je vyhotovená v 4 vyhotoveniach, 3 originálne vyhotovenia pre Kupujúceho a jedno originálne vyhotovenia pre Predávajúceho.

11.4 Nedeliteľnou súčasťou zmluvy sú prílohy:

1. Príloha č. 1 - Špecifikácia predmetu zákazky
2. Príloha č. 2 - Súhrnná cenová ponuka
3. ~~Príloha č. 3 – Výkres areálu s označením umiestnenia tovarov - vypustená~~
4. Príloha č. 4 – Vyhlásenie o známych subdodávateľoch

11.5 Zmluvné strany sa dohodli, že prípadné spory vyplývajúce z tejto zmluvy, budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky.

11.6 Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky alebo EÚ, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel tejto zmluvy a obsah jednotlivých ustanovení tejto zmluvy.

11.7 Zástupcovia zmluvných strán prehlasujú, že túto zmluvu uzatvárajú na základe slobodnej a vážnej vôle, pričom je dostatočne určitá a zrozumiteľná, túto zmluvu neuzatvárajú v tiesni za nápadne nevýhodných podmienok, pod nátlakom a že obsahu zmluvy porozumeli v celom rozsahu.

11.8 Predávajúci súhlasí so zverejnením tejto zmluvy vrátane jej príloh bez vynechania ktorejkoľvek časti jej textu a dodatkov a tiež disponuje písomným súhlasom inej dotknutej osoby (osoby konajúcej za predávajúceho) na zverejnenie jej údajov v tejto zmluve, v jej prílohách a dodatkoch, a to zverejnenie kupujúcim počas trvania jeho povinnosti podľa  príslušných všeobecno-záväzných právnych predpisov. Tento súhlas možno odvolať len po predchádzajúcom písomnom súhlase kupujúceho.

11.9 Predávajúci je povinný strpieť výkon kontroly/auditu súvisiaceho s predmetom kedykoľvek počas platnosti a účinnosti objednávateľom uzavretej zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnenými osobami na výkon kontroly a/alebo auditu sú orgán zapojený do riadenia, auditu a kontroly EŠIF vrátane finančného riadenia v súlade so všeobecným nariadením a nariadeniami k jednotlivým EŠIF, príslušnými uzneseniami vlády SR. Oprávnenou osobou je jeden alebo viacero z nasledovných orgánov: - Európska komisia, - vláda SR, - Ministerstvo investícií, regionálneho rozvoja a informatizácie Slovenskej republiky, - Centrálny koordinačný orgán, - Certifikačný orgán, - Monitorovací výbor, - Orgán auditu a spolupracujúce orgány, - Orgán zabezpečujúci ochranu finančných záujmov EÚ, - Gestori horizontálnych princípov, - Riadiaci orgán, - Sprostredkovateľský orgán.

V .............................., dňa .................. V ......................................... dňa ..................

Za kupujúceho : Za predávajúceho :

........................................................ ......................................................

doc. Ing. Jozef Habánik, PhD.

rektor